Nigel Farage

Nigel Paul Farage (født 1964) er en britisk politiker. Siden 2024 har han vært partileder i Reform UK. Han var partileder for United Kingdom Independence Party (UKIP) fra 2006 til 2016. 

Liv og virke
 Bakgrunn
Nigel Farage er sønn av Barbara (født Stevens) og Guy Justus Oscar Farage.'FARAGE, Nigel Paul', Who's Who 2012, A & C Black, 2012; online edn, Oxford University Press, Dec 2011; online edn, November 2011. Retrieved 22. juli 2012. Hans far var aksjemegler og arbeidet i City of London. En BBC Radio 4-profil i 2012 beskrev Guy Farage som alkoholiker som forlot familien da sønnen var fem år gammel. Faren sluttet å drikke to år etter, i 1971, og begynte i antikivtetshandelen ettersom han hadde mistet sin tidligere jobb. Året etter kunne han etter venners anbefaling vende tilbake til det gamle yrke og virket ved det nye Stock Exchange Tower på Threadneedle Street. 

Farages bestefar, Harry Farage, var en menig i militæret som ble såret under første verdenskrig. Det er blitt spekulert at navnet Farage kommer fra en fjern hugenottisk ane, men forskning kan imidlertid peke mot at havnet opprinnelig hadde vært Farridge. Begge foreldre av en av Farages oldeforeldre var tyske som var flyttet til London fra de hessiske Frankfurt-traktene etter 1861.

Farage gikk til 1982 på den private internatskolen Dulwich College i London. Da han var 21 år ble han alvorlig syk med en ondartet testikkelsvulst («testikkelkreft»). Farage ble kurert.Nigel Farage: Flying Free. Biteback Publishing, 2011, ISBN 978-1-849-54286-9.

Yrkeskarriere
Etter utdannelsen arbeidet han som megler for Maclaine Watson. Han var så ved investeringsbanken Drexel Burnham Lambert, Crédit Lyonnais, verdipapirhandleren Refco og investeringsbanken Natixis.

 Politisk karriere 
Farage ble den 10. juni 1999 representant i Europaparlamentet for valgkretsen sørøstre England og gruppeleder/medordførende for grupperingen Frihet og demokrati i Europa, og dermed også med i Europaparlamentets presidentkonferanse. Farage ble dessuten medlem i fiskerikomiteen den 16. juli 2009.Offisiell hjemmeside for Nigel FARAGE på Europaparlamentet

Farage var i perioden 2010–2016 ledere for det euroskeptiske britiske partiet UKIP. Den 6. mai 2010 ble han skadet da et småfly som trakk et UKIP-banner foretok en styrtlanding. Den 4. juli 2016 fratrådte han som partileder for UKIP, etter at partiets euroskeptiske linje hadde vunnet folkeavstemningen om Storbritannias medlemskap i EU. Hans avgang var motivert med at han nå «hadde fått tilbake sitt land» og at han deretter ville «ha sitt liv tilbake». Han anså dermed at hans oppgave som ledende partipolitiker var avsluttet.Wilkinson, Michael (2016-07-04): "Nigel Farage resigns as Ukip leader: 'I have done my bit. Now I want my life back'". telegraph.co.uk. Lest 13. juli 2016. 

I januar 2019 dannet tidligere UKIP-medlemmer med Farages støtte Brexitpartiet. Den 22. mars 2019 overtok Farage som partileder. Partiet ble omdøpt til Reform UK i januar 2021, men Farage trakk seg som leder samme året. I juni 2024 ble han på nytt leder av Reform UK.

Til tross for at han ikke sitter i Underhuset er Farage blitt en meget omtalt politiker i britisk presse, mye grunnet sin retoriske stil.BBC: YouTube political pops: Daniel Hannan tops the charts Farage har gjort seg kjent for flere kontroversielle uttalelser og standpunkt. Blant annet har han i et intervju uttrykt at den verdensleder som han beundret mest fra et profesjonelt perspektiv er Russlands president Vladimir Putin, og han beskrev dennes håndtering av krigen i Syria som briljant. Han klargjorde imidlertid at han ikke beundret Putin fra et politisk perspektiv eller som menneske og kritiserte hans fengsling av journalister.

 Referanser 

 Eksterne lenker 




Kategori:Engelske politikere
Kategori:Euroskeptikere
Kategori:Brexit
Kategori:Britiske parlamentsmedlemmer for Reform UK
Kategori:Personer fra London